Държавен вестник, бр. 44, 2011 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  44
12. документ за трудов стаж (за цивилните 
служители и гражданите).
(2) В срок два месеца след обявяването на 
конкурса директорът на Института по отбрана 
със своя заповед определя:
1. научно жури в състав от 7 хабилитирани 
лица, като най-малко трима от членовете на 
журито са външни за Института по отбрана 
и най-малко трима са професори;
2. комисия по допускане на кандидатите.
(3) В едномесечен срок преди заседанието 
на научното жури на интернет страницата 
на института се публикуват изготвените от 
кандидатите резюмета на трудовете им след 
защита на докторска дисертация, както и 
рецензиите и становищата на членовете на 
научното жури.
(4) Конкурсът се провежда от научното 
жури до 6 месеца от обявяването на конкурса.
(5) Кандидатите за заемане на академичната 
длъжност „доцент“ се оценяват по условия и 
показатели, определени в ПЗАДИО.
(6) Научното жури класира кандидатите 
с явно гласуване и председателят на журито 
изготвя предложение, подписано от всички 
членове, което представя в 7-дневен срок за 
избор от научния съвет на института.
(7) Научният съвет на института провежда 
избор за заемане на академична длъжност 
„доцент“ не по-късно от един месец след по­
лучаване на предложението от научното жури.
(8) Директорът на Института по отбрана 
уведомява писмено всички явили се кандидати 
за резултата от избора.
(9) В едномесечен срок след избора спе­
челилият конкурса за академична длъжност 
„доцент“ се назначава по реда на чл. 17, ал. 2.
Раздел V
Условия и ред за заемане на академичната 
длъжност „професор“
Чл. 24. (1) Кандидатите за участие в конкурс 
за заемане на академична длъжност „профе­
сор“ подават рапорт/заявление до директора 
на Института по отбрана, към който прилагат 
следните документи:
1. кадрова справка/автобиография;
2. копие от разрешението за достъп до 
класифицирана информация или документ, 
удостоверяващ разкрита процедура за получа­
ване на достъп до класифицирана информация;
3. свидетелство за научно звание (ако има 
такова);
4. диплома за образователна и научна 
степен „доктор“;
5. диплома за научна степен „доктор на 
науките“ (ако има такава);
6. копие от удостоверение за владеене на 
английски или френски език по стандарта на 
НАТО STANAG-6001 (за военнослужещите); 
7. публикуван монографичен труд или рав­
ностойни публикации в специализирани науч­
ни издания, които не повтарят представените 
за придобиване на образователната и научна 
степен „доктор“, научната степен „доктор на 
науките“ и академичната длъжност „доцент“;
8. оригинални научноизследователски тру­
дове, публикации, изобретения и други научни 
и научно-приложни разработки;
9. ако не са заемали академичната длъж­
ност „доцент“ – още един публикуван моно­
графичен труд или равностойни публикации 
в специализирани научни издания, които не 
повтарят представените за придобиване на 
образователната и научна степен „доктор“ и 
научната степен „доктор на науките“; 
10. творческа автобиография, която включва 
информация за учебната и научноизследова­
телската работа на кандидата;
11. копие от документите по атестиране­
то, заверени от съответния орган по личния 
състав;
12. медицинско свидетелство (за работа);
13. свидетелство за съдимост (за гражда­
ните);
14. документ за трудов стаж (за цивилните 
служители и гражданите);
15. други документи, изисквани по конкурса 
или удостоверяващи интересите и постиже­
нията на кандидата в съответната научна 
област, като изобретения, научно-приложни 
разработки и др.
(2) В срок 2 месеца след обявяването на 
конкурса директорът на института със своя 
заповед определя:
1. научно жури в състав от 7 хабилитирани 
лица, като най-малко трима от членовете на 
журито са външни за Института по отбрана 
и най-малко четирима са професори;
2. комисия по допускане на кандидатите.
(3) В едномесечен срок преди заседанието 
на научното жури на интернет страницата 
на института се публикуват изготвените от 
кандидатите резюмета на трудовете им след 
защита на докторските дисертации, както и 
рецензиите и становищата на членовете на 
научното жури.
(4) Конкурсът се провежда от научното 
жури до 6 месеца от обявяването на конкурса.
(5) Кандидатите за заемане на академичната 
длъжност „професор“ се оценяват по услови­
ята и показателите, определени в ПЗАДИО.
(6) Научното жури класира кандидатите 
с явно гласуване и председателят на журито 
изготвя предложение, подписано от всички 
членове, което представя в 7-дневен срок за 
избор от научния съвет на института.
(7) Научният съвет на института провежда 
избор за заемане на академична длъжност 
„професор“ не по-късно от един месец след по­
лучаване на предложението от научното жури.